Държавен вестник, бр. 23, 2021 г., стр. 15

БРОЙ  23	
Д Ъ Р Ж А В Е Н  В Е С Т Н И К 	
СТР.  15  
и да вземе решение в 14-дневен срок, а в 
останалите случаи – в едномесечен срок от 
датата на постъпване на жалбата или сигнала.
(2) Решението по жалбата или сигнала се 
съобщава писмено на подателя и на другите 
заинтересовани лица и организации, ако има 
такива, в 7-дневен срок от датата на поста-
новяването му.
(3) Решения с голямо обществено значение 
могат да се разгласяват чрез печата или по 
друг подходящ начин по преценка на органа, 
който ги е постановил.
(4) Когато в жалба или сигнал е отправено 
искане, което не е уважено, компетентният 
орган в отговора си до подателя излага съоб­
раженията и мотивите си за това.
Чл. 53. (1) Жалби и сигнали, подадени 
повторно по въпрос, по който има решение, 
не се разглеждат, освен ако са във връзка с 
изпълнение на решението или се основават 
на нови факти и обстоятелства.
(2) Жалбите и сигналите, които не се раз-
глеждат, се връщат на подателя, като му се 
съобщават и основанията за това.
(3) На жалби и сигнали по въпроси, на 
които е отговорено по ал. 2, но съдържащи 
нови обстоятелства, се отговаря само на но-
вите обстоятелства.
(4) Подаването на сигнал или жалба от 
потребителите във връзка с договора за пре-
доставяне на цифрово съдържание и цифрови 
услуги или договора за продажба на стоки не 
е задължителна предпоставка за образуване 
на помирително производство по чл. 54.
Раздел II
Алтернативно разрешаване на спорове
Чл. 54. Потребителите могат да сезират 
органите за алтернативно решаване на спо-
рове (органи за АРС), включени в списъка по 
чл. 181п от Закона за защита на потребителите, 
при възникване на спорове между потребители 
и търговци във връзка с договори за предос-
тавяне на цифрово съдържание и цифрови 
услуги и договори за продажба на стоки.
Чл. 55. При разглеждане на трансгранични 
спорове във връзка с договори за предоставяне 
на цифрово съдържание и цифрови услуги и 
договори за продажба на стоки органите за 
АРС, разглеждащи тези спорове, си сътруд-
ничат със съответните компетентни органи 
за АРС на другите държави – членки на Ев-
ропейския съюз, като обменят информация 
и становища с тях.
Раздел III
Средства за колективна защита
Чл. 56. Комисията за защита на потреби-
телите и сдруженията на потребителите могат 
да предявяват искове за преустановяване или 
за забрана на действия или търговски прак-
тики по този закон, които са в нарушение на 
колективните интереси на потребителите, и 
искове за обезщетение при условията и по 
реда на чл. 186 – 190 от Закона за защита на 
потребителите.
Г л а в а  ш е с т а
ПРИЛАГАНЕ И КОНТРОЛ
Чл. 57. (1) Контролът по този закон се 
осъществява от Комисията за защита на пот­
ребителите към министъра на икономиката.
(2) За осъществяване на контрола по 
изпълнението на закона председателят на 
Комисията за защита на потребителите опра­
вомощава със заповед длъжностни лица от 
администрацията є.
Чл. 58. (1) При изпълнение на служебните 
си задължения длъжностните лица по чл. 57, 
ал. 2 имат право:
1. на свободен достъп в търговските обекти;
2. да извършват проверки на място, вклю-
чително правото да влизат във всички поме-
щения и площи, които търговецът – обект 
на проверка, използва за цели, свързани със 
своята търговска или стопанска дейност, за-
наят или професия;
3. на достъп до всички документи, данни 
или информация, свързани пряко или косвено 
с нарушение на този закон, в каквато и да е 
форма или формат, независимо от средство-
то за съхранение или мястото, на което се 
съхраняват;
4. да изискват необходимите документи 
във връзка с осъществявания от тях контрол;
5. да разпоредят на всяко лице да предос-
тави сведения за нарушения на този закон, 
които са му известни;
6. да закупуват стоки или услуги като пробни 
покупки, когато е необходимо, под прикрита 
самоличност, за да установят дали има на-
рушение и с цел събиране на доказателства;
7. да започват по собствена инициатива раз-
следвания или процедури за преустановяване 
или за налагане на забрана на нарушения;
8. да привличат външни експерти, когато 
проверката е особено сложна и изисква спе-
циални знания;
9. да съставят актове за установяване на 
нарушения.
(2) Председателят на Комисията за защита 
на потребителите има право:
1. да разпореди писмено на нарушителя 
да преустанови нарушението на този закон;
2. да изиска от нарушителя да декларира, че 
ще преустанови нарушението и ако е необхо-
димо, да го задължи да направи декларацията 
обществено достояние;
3. да разпореди прекратяване или забрана 
на всяко нарушение на този закон и ако е 
необходимо, да направи разпореждането за 
прекратяване или забрана на нарушението 
обществено достояние.